Държавен вестник, бр. 53, 2006 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  53
УКАЗ № 267
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за ратифициране на Споразумението
между Република България и Европейския съюз,
установяващо рамка за участието на Република
България в операциите на Европейския съюз
за управление на кризи, приет от ХL Народно
събрание на 15 юни 2006 г.
Издаден в София на 20 юни 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги Петканов
ЗАКОН
за ратифициране на Споразумението между
Република България и Европейския съюз, ус-
тановяващо рамка за участието на Република
България в операциите на Европейския съюз
за управление на кризи
Член единствен. Ратифицира Споразумени-
ето между Република България и Европейския
съюз, установяващо рамка за участието на Ре-
публика България в операциите на Европейския
съюз за управление на кризи, подписано на 24
януари 2005 г. в Брюксел, със следната декла-
рация по чл. 3, т. 5 от споразумението:
“Република България при прилагането на
Съвместно действие на Европейския съюз от-
носно операция на Европейския съюз за управ-
ление на кризи ще се стреми, доколкото є поз-
волява вътрешната правна система, да се от-
казва, доколкото е възможно, от евентуални пре-
тенции срещу всяка друга държава, участваща в
операцията на Европейския съюз за управле-
ние на кризи, за причинени наранявания или
смърт на неин персонал, или щета, или загуба
на имущество, което е нейна собственост и е
използвано в операцията на Европейския съюз
за управление на кризи, ако нараняването,
смъртта, щетата или загубата:
—е причинена от персонала при изпълнение
на неговите задължения, свързани с операция-
та на Европейския съюз за управление на кри-
зи, с изключение на случаите на груба небреж-
ност или когато са извършени с умисъл,
или
—е възникнала при използването на имущес-
тво на държави, участващи в операцията на
Европейския съюз за управление на кризи, при
условие че имуществото е използвано във връз-
ка с операцията, и с изключение на случаите на
груба небрежност или когато са извършени
умишлено от персонала, участващ в операция-
та на Европейския съюз за управление на кри-
зи, при използването на това имущество.”
Законът е приет от 40-то Народно събрание
на 15 юни 2006 г. и е подпечатан с официалния
печат на Народното събрание.
Председател на Народното събрание:
Георги Пирински
43517
УКАЗ № 270
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за потребителския кредит, приет от ХL
Народно събрание на 15 юни 2006 г.
Издаден в София на 22 юни 2006 г.
Президент на републиката: Георги Първанов
Подпечатан с държавния печат.
Министър на правосъдието: Георги  Петканов
ЗАКОН
за потребителския кредит
Г л а в а  п ъ р в а
ОБЩИ РАЗПОРЕДБИ
Чл. 1. Този закон урежда изискванията за
предоставяне на потребителски кредит, дого-
вора за потребителски кредит и договора за
посредничество за предоставяне на потреби-
телски кредит.
Чл. 2. Този закон има за цел да осигури за-
щитата на потребителите при предоставянето
на потребителски кредит чрез:
1. приемането на изисквания, които ще се
прилагат за всички форми на потребителски кре-
дит, с изключение на изрично изключените от
предмета на закона;
2. създаването на равни условия за получа-
ване на потребителски кредит;
3. осигуряването на защита срещу нерав-
ноправни клаузи в договора за потребителски
кредит;
4. предоставянето на информация за техни-
те права и задължения по договора за потреби-
телски кредит и за условията и стойността на
кредита;
5. предоставянето на възможност да упраж-
нят правата си, произтичащи от този закон и от
договора за потребителски кредит, по съдебен
и административен ред;
6. осигуряването на достъп до извънсъдебни
способи за решаването на спорове, свързани с
потребителски кредити.
Чл. 3. (1) Разпоредбите на закона се прила-
гат и за свързан договор, при който от иконо-
мическа гледна точка се постига същата цел
както при договора за потребителски кредит.
(2) Разпоредбите на закона се прилагат и в
случаите, когато между потребителя и креди-
тора са сключени няколко договора за кредит,
чийто общ размер надвишава максималния
размер, посочен в ал. 3, т. 5, или чието сключ-
ване е с цел или резултат заобикаляне изисква-
нията на закона.
(3) Разпоредбите на закона не се прилагат за
договори за:
1. наем, които не предвиждат прехвърляне
на правото на собственост или на друго вещно
право;